A május 29-én rendezett döntőben a dalt a fellépési sorrendben utolsóként, huszonötödikként adták elő, ismét az izraeli Harel Skaat Milim című dala után, valamint az eredetileg kettes sorszámmal előadott spanyol dal közben történt incidens miatt megismételt spanyol Daniel Diges "Algo pequeñito (Something tiny)" című dala előtt. A szavazás során 149 pontot kapott, öt országtól, Romániától, Írországtól, Szlovéniától, Izlandtól és Lengyelországtól begyűjtve a maximális 12 pontot. Ez a negyedik helyet érte a huszonöt fős mezőnyben, a 2001-ben elért második hely óta a legjobb eredményt elérve Dánia számára. Érdekesség, hogy akkor is utolsók voltak a fellépési sorrendben.